Lõpuks laabus asi päris hästi, sain kõik õiged paberid täidetud, sain kätte igasugused kontoatribuudid ja  PIN-kalkulaatori ja lisaks paluti mul ka tagasi tulla, kui esimene summa CSN-ilt laekunud on, et siis konto ümber teha tudengikontoks (sel viimasel pole nimelt kaardihooldustasu). Kõigest hoolimata olin pangatöötajale abi eest tänulik, kuigi kogu kontoavamise protsess võttis umbes 45 minutit. Samas muidugi oli pangatädi õnnelik ka, kui küsis, et mis pangas mu elukaaslasel konto on. Kui ma siis vastasin, et Nordeas, siis oli tal kohe silmnähtavalt hea meel, et mina ikka SEB valisin.